

**"Аспирантура мен докторантураға қабылдаудың типтік ережесін бекіту туралы" Қазақстан Республикасы Білім және ғылым министрінің 2004 жылғы 23 шілдедегі N 645 бұйрығына өзгерістер енгізу туралы**

***Күшін жойған***

Қазақстан Республикасы Білім және ғылым министрінің 2006 жылғы 15 мамырдағы N 260 Бұйрығы. Қазақстан Республикасының Әділет министрлігінде 2006 жылғы 18 мамырда тіркелді. Тіркеу N 4233. Күші жойылды - Қазақстан Республикасы Білім және ғылым министрінің 2008 жылғы 1 сәуірдегі N 161 Бұйрығымен

*Күші жойылды - Қазақстан Республикасы Білім және ғылым министрінің 2008.04.01*
N 161
*(қолданысқа енгізілу тәртібін*
5-тармақтан
*қараңыз) Бұйрығымен.*

      Аспирантураға қабылдаудың тәртібін жетілдіру мақсатында 
**БҰЙЫРАМЫН:**

      1. "Аспирантура мен докторантураға қабылдаудың типтік ережесін бекіту туралы" Қазақстан Республикасы Білім және ғылым министрінің 2004 жылғы 23 шілдедегі N 645 
бұйрығына
 (Қазақстан Республикасының нормативтік құқықтық актілерін мемлекеттік тіркеудің тізбесінде N 3005 тіркелген, "Юридическая газета" газетінде 2005 жылы 12 тамызда N 147-148 жарияланған, Қазақстан Республикасының нормативтік құқықтық актілерін мемлекеттік тіркеудің тізбесінде 2005 жылы 31 мамырда N 3656 тіркелген, "Юридическая газета" газетінде 2005 жылы 23 қарашада N 217 жарияланған 2005 жылғы 13 мамырдағы N 299 Қазақстан Республикасы Білім және ғылым министрінің 
бұйрығына
 сәйкес енгізілген өзгерістерімен қоса) мынадай өзгерістер енгізілсін:

      көрсетілген бұйрықпен бекітілген Аспирантура мен докторантураға қабылдаудың типтік ережесінде:
  
      16, 17-тармақтар мынадай редакцияда жазылсын:
  
      "16. Жоғары оқу орындары және ғылыми ұйымдардың аспирантурасы мен докторантурасына түсушілерден өтініштерді қабылдау 1-20 шілде аралығында жүргізіледі.

      17. Аспирантура мен докторантураға түсу емтихандары 5-20 тамыз аралығында өткізіледі, оқуға қабылдау - 31 тамызға дейін.".

      2. Жоғары және жоғары оқу орнынан кейінгі білім департаменті (М.Нұрғожин) осы бұйрықты Қазақстан Республикасы Әділет министрлігінде мемлекеттік тіркеуді қамтамасыз етсін.

      3. Осы бұйрық ресми жарияланған күнінен он күнтізбелік күн өткен соң қолданысқа енгізіледі.

      4. Осы бұйрықтың орындалуын бақылауды өзіме қалдырамын.

*Министр*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК